जम्मू एवं कश्मीर में विधायकों का वेतन बढ़ेगा  
जम्मू एवं कश्मीर विधानसभा के वर्तमान बजट सत्र के आखिर में विधायकों को बढ़ा हुआ वेतन और भत्ते मिलेंगे।
जम्मू एवं कश्मीर विधानसभा के वर्तमान बजट सत्र के आखिर में विधायकों को बढ़ा हुआ वेतन और भत्ते मिलेंगे। आधिकारिक सूत्रों के मुताबिक सरकार विधायकों का वेतन बढ़ाने के साथ-साथ क्षेत्र विकास निधि में वृद्धि का विधेयक भी पेश करेगी। विधेयक अगले सप्ताह की शुरुआत में ही पेश किए जा सकते हैं।  जम्मू एवं कश्मीर में दोनों सदनों के सदस्य काफी दिनों से वेतन में वृद्धि की मांग कर रहे थे। सूत्रों के अनुसार मुख्यमंत्री उमर अब्दुल्ला ने उन्हें आश्वस्त किया है कि सरकार उनके वेतन में वृद्धि के लिए तैयार है। साथ ही उनके क्षेत्र विकास निधि में वृद्धि की जाएगी।